section_heading: Životopis
paragraph_text: Maturirao je gimnaziju 1928. godine, te studirao i diplomirao pravo u Beogradu. Zaposlio se u Ministarstvu željeznice, a usporedno je započeo i glazbenu karijeru. Pred Drugi svjetski rat na Radiju Beograd snimao je s orkestrom legendarnog violinista Vlastimira Pavlovića Carevca. Jedna od njegovih najljepših izvedbi je "Pod Tuzlom se zeleni meraja".